**הפקולטה למדעי הרווחה והבריאות**

**בית-הספר לעבודה סוציאלית**

 **חוג הלימודים לב"א (חד-חוגי)**

הייעוד של בית הספר הוא להכשיר בוגרים אשר יהיו המנהיגים לעתיד של מקצוע העבודה הסוציאלית, פעילים למען צדק חברתי ומחויבים לשינוי חברתי ואשר בו זמנית מצוידים בידע, במיומנות ובכלים מקצועיים ברמה גבוהה, כדי לסייע ולקדם פרטים, משפחות, קובצות וקהילות.

 **הלימודים לתואר ראשון (ב"א) (288102-19-01)**

**מטרות תכנית הלימודים**

לאפשר לתלמידים לקבל הכשרת יסוד לעבודה במגוון תחומי העבודה הסוציאלית על-ידי:

* הקניית ידע בסיסי להבנת המבנה והדינאמיקה של מערכות רווחה חברתיות.
* הקניית יסודות תיאורטיים להבנת התנהגויות בהיבט הפסיכולוגי, החברתי והתרבותי.
* הקניית מיומנויות בשיטות התערבות, בפרט בקבוצה ובקהילה.
* פיתוח יכולת זיהוי דילמות ערכיות ואתיות הכרוכות בהתערבות מקצועית.
* הקניית הבנה בשיטות מחקר במדע החברה, פיתוח חשיבה ביקורתית לגבי המציאות החברתית.

**תנאי קבלה ללימודי תואר ראשון בבית-הספר לעבודה סוציאלית**

מתקבלים מועמדים אשר יעמדו בתנאי הקבלה הכלליים של האוניברסיטה , בתנאי הקבלה של בית-הספר ולאחר ראיון קבוצתי (על פי הפרוט הבא).

1. תנאי הקבלה של ביה"ס לעבודה סוציאלית לשנה"ל תש"ף :

 ציון משוקלל פסיכומטרי ובגרות (יחס 1:3) 615.
 רמת אנגלית בסיסי ומעלה.

 רמת ידע בעברית 120 .

1. מועמדים בעלי תואר ב"א מתחום אחר יתקבלו בתנאי שממוצע ציוניהם הוא 80 ומעלה .
2. אפיק מעבר מהאוניברסיטה הפתוחה (או"פ) : מועמדים אשר ילמדו דרך אפיק מעבר או"פ צריכים לקבל ממוצע ציונים 90 (לפחות) בקורסים : סטטיסטיקה א, סטטיסטיקה ב', חשיבה חברתית ומבוא לפסיכולוגיה. מועד אחרון להצגת מסמכי ציון מהאוניברסיטה הפתוחה : 01.09.2019
יש לעמוד בדרישות הכניסה של רמת אנגלית בסיסי ורמת יע"ל נדרשת. **המתקבלים באפיק מעבר זה, מתקבלים לשנה** **א** .
3. מועמדים בעלי שנה אקדמית בודדת מתחום דעת שאינו עבודה סוציאלית ממוסד אקדמי מוכר, בהיקף של לפחות 20 נ"ז וממוצע של 90 ומעלה. יש לעמוד גם בדרישות הכניסה של ראיון קבלה, רמת אנגלית בסיסי ורמת יע"ל נדרשת**. המתקבלים על סמך קריטריון זה מתקבלים לשנה א .**
4. מועמד שלמד באוניברסיטה בחוג אחר ולא השלים לימודי תואר ראשון, חייב בתנאי הקבלה הנדרשים בבית-הספר באותה שנה בה הוא מבקש להתקבל ולעמוד בראיון קבלה.
5. מועמד שהחל לימודי עבודה סוציאלית באוניברסיטה אחרת, חייב לעמוד בתנאי הקבלה ובראיון קבלה. קבלתו מותנית במציאת מקום הכשרה בלימודי שדה. במידה ויתקבל, עליו למלא אחר נוהל מעבר ממוסד אקדמי. נוהל מעבר ממוסד אקדמי מצוי במזכירות תלמידים.

7. מועמדים מעל גיל 42 הפטורים מן הבחינה הפסיכומטרית נדרשים לעמוד בראיון
 קבלה בנוסף לתנאי הקבלה המפורטים במדריך לנרשם**.**

8 **. המועד האחרון להרשמה – 22.05.2019**

9 . מועמדים הניגשים לבחינה הפסיכומטרית יעשו כן לא יאוחר ממועד אפריל 2019,
 למעט תלמידי המכינה האוניברסיטאית של אוניברסיטת חיפה, שלגביהם המועד
 האחרון לבחינה הפסיכומטרית הוא יולי 2019.

 מועמדים המבקשים לעשות השלמות של בחינות בגרות במקצועות בודדים, במסגרת
 המכינה האוניברסיטאית, אינם מוגדרים כתלמידי מכינה לעניין זה, ולגביהם תקף
 מועד אחרון לבחינה הפסיכומטרית אפריל 2019 .

10. מועד אחרון להגשת תעודות וציונים 30.05.2019 למעט תלמידי המכינה
 האוניברסיטאית של אוניברסיטת חיפה שלגביהם המועד האחרון הוא 01.09.2019.
 תלמידים המבקשים לעשות השלמות בגרות במקצועות בודדים במסגרת המכינה
 האוניברסיטאית, אינם מוגדרים כתלמידי מכינה, ולגביהם תקף מועד אחרון להגשת
 תעודות וציונים 30.05.2019

 מועמדים מאפיק מעבר או"פ מועד אחרון למסירת ציונים 01.09.2019

11. מועמדים לקבלה מיוחדת ו/או כאלה שלמדו עבודה סוציאלית בבתי-ספר בארץ או
 בחו"ל, חייבים לבוא להתייעצות עם יו"ר ועדת הקבלה של בית-הספר טרם
 הרשמתם לאוניברסיטה. פגישה עם יו"ר ועדת הקבלה ניתן לתאם במזכירות
 תלמידים, טלפון: 04-8249543.
  **המועד האחרון להרשמה לקבלה מיוחדת הוא 22.05.2019**

12. ועדת הקבלה של בית-הספר, רשאית לדרוש ממועמדים לקבלה מיוחדת נתונים
 נוספים.

13. למתקבלים עם לימודים קודמים ישלח אישור בכתב על-ידי ראש תוכנית ב"א
 המאשר פטור מקורסים מקבילים. רק אישור בכתב החתום על-ידי ראש תכנית
 ב"א מחייב את בית-הספר. בקשות להכרה זו, יש להפנות לראש תוכנית ב"א בצירוף
 גיליון ציונים וסילבוסים לא יאוחר מתאריך 27.10.2019

 סטודנטים הפונים בבקשה להכרה בלימודים קודמים לאחר תואר ראשון, יוכרו להם
 לא יותר מ-12 נ"ז. פירוט האופן בו מועברות נקודות הזכות מופיעה בחוברת
 ההנחיות לקראת הרשמה המתפרסמת במהלך חודש אוגוסט באתר בית הספר.
 הכרה בלימודים קודמים אינה פוטרת באופן אוטומטי משכר לימוד.

**העדפה מתקנת**

בהמשך לקידום ערכי שילוב של אנשים עם מוגבלות בקהילה וזכותם לסיוע מהחברה בכך, נוהגת הפקולטה מדיניות העדפה מתקנת לגבי אנשים עם מוגבלות פיזית, חושית או פסיכיאטרית. לפיכך, מועמדים המתאימים להגדרה של אנשים עם מוגבלות פיזית, חושית או פסיכיאטרית, שאינם עומדים בתנאי הקבלה הפורמאליים של החוג אליו הגישו מועמדותם, אך עומדים בתנאי המינימום הכלל אוניברסיטאיים לקבלה, יהיו זכאים לפנות בכתב לוועדת הקבלה החוגית ולפרט את נימוקיהם לבקשתם.

הוועדה תבחן כל בקשה לגופה ותהיה רשאית לקבל מידע נוסף מהמועמד/ת, לערוך ראיונות אישיים או קבוצתיים. לאחר בחינת מכלול המידע הקשור למועמד/ת, יכולתו/ה ומוגבלותו/ה, תחליט הוועדה אם לקבלו/ה עם או ללא תנאי או לדחות את הבקשה. הוועדה תודיע על החלטתה בכתב למועמד/ת. שיעור המועמדים שהוועדה מוסמכת להחליט על קבלתם לא יעלה בכל מקרה על 5% מכלל הסטודנטים שהתקבלו לחוג באותה שנה. כמו כן, החלטה זו אינה מתייחסת למועמדים עם מוגבלות העומדים בתנאי הקבלה הפורמאליים של החוג אליו נרשמו.

 **מבנה הלימודים**

**בשנה א'** נלמדים יסודות מקצוע העבודה הסוציאלית וקורסים בסיסיים במדעי החברה וההתנהגות, בנוסף לכך, הסטודנטים משולבים בסוכנויות ( 5 ש' שבועיות) תוך צפייה בבעיות חברתיות והטיפול בהן (לימודי שדה שנה א' ).

**בשנה ב'** מוקנה הידע הבסיסי, התיאורטי והמעשי הנחוץ להתערבות בתחום העבודה הפרטנית, הקבוצתית והקהילתית.

**בשנה ג'** מתמקדים התלמידים בלימודיהם התיאורטיים והמעשיים באחת, או בשילוב שייקבע על-ידי ביה"ס, ממערכות השירותים החברתיים, כגון:

 - רווחת המשפחה – כולל שירותים לילדים, לנוער, למבוגרים ולזקנים.

 - עבריינות והתמכרויות – כולל שירותים כמו בתי סוהר, נוער במצוקה ושירותי מבחן.

 - בריאות חברתית – כולל שירותים כמו בתי חולים כלליים ופסיכיאטריים, מרכזי שיקום
 ושירותים העובדים בהתמכרויות.

 - ארגון וקהילה – כולל שירותים כמו מרכזים קהילתיים ומתנ"סים.

 **לימודי שדה**

על התלמידים לעבור הכשרה בלימודי שדה, בה הם לומדים את תהליכי ההתערבות והעזרה לפרט, לקבוצה ולקהילה, בהדרכת מדריכים מיומנים.

לימודי השדה מתקיימים בסוכנויות שונות הנותנות שירותי עבודה סוציאלית ואשר נבחרו על-ידי בית-הספר לשמש להדרכת סטודנטים, כגון: מחלקות לשירותים חברתיים, בתי חולים, מוסדות לילדים, נוער וזקנים, מרפאות לבריאות נפש, בתי סוהר, מרכזי תרבות, נוער וחברה ועוד.

לימודי שדה מתבצעים במשך יומיים עד שלושה, מדי שבוע, במהלך שנות הלימודים ב' וג'. במספר שירותים בהם יערכו לימודי שדה, יחויבו לקבל חיסונים בהתאם לנוהל השירות והוראות משרד הבריאות.

הוצאות הנסיעה ללימודי שדה חלות על הסטודנט.

**משך הלימודים**

בתוכנית הלימודים לתואר ראשון, חד חוגי 288102-19-01, משך הלימודים הינו שלוש שנים.

**תואר בוגר משותף בעבודה סוציאלית ובמשפטים (288106-19-01)**

תלמיד בית הספר לעבודה סוציאלית יוכל ללמוד לקראת תואר בוגר משותף במשפטים ובעבודה סוציאלית.

 **מבנה התוכנית המשולבת**

היקף הלימודים הנדרש לתואר המשותף יהיה לפחות 213 נ"ז, מהם לפחות 112 נ"ז במשפטים ולפחות 101 נ"ז עבודה סוציאלית (מתוכן 20 נ"ז של הכשרה מעשית).

 **תנאי קבלה לתוכנית**

 יתקבלו לתכנית זו על-פי נתוני הקבלה של שני החוגים ובתנאי שאינם בעלי תואר בוגר במשפטים

 או תואר בעבודה סוציאלית. הקבלה לתוכנית תתבסס גם על ראיונות עם הסטודנטים. לתוכנית זו יתקבלו מספר מועט של סטודנטים.

 **תעודת בוגר בתכנית המשולבת**

בוגרי התכנית יקבלו 2 תעודות נפרדות, אשר בכפוף לכללים של לשכת עורכי הדין של מועצת העובדים הסוציאליים יאפשרו להם לעסוק בכל אחד מהתחומים.

 **תקופת הלימודים בתכנית המשולבת**

תלמידים בעלי נתוני קבלה גבוהים שיתקבלו לתכנית המשותפת כבר בשנה א', לימודיהם יימשכו מינימום ארבע שנים.

 באשר לשעורים במשפטים, התלמיד ילמד את השעורים שנועדו לתלמידים בתכניות המשולבות, בהתאם להוראות המפורטות בשנתון הפקולטה למשפטים.

**למידע נוסף לגבי תואר ראשון** :

ניתן לפנות למזכירות תואר ראשון, גב' תמר גילינסקי gtamar@univ.haifa.ac.il
 04-8249543